1.Mida sa tegid kümne aasta eest?  Kui vaadata tagasi kümnele aastale, siis minu elu keerles kahe tite ümber. Suurem just saamas kolm ja väiksem nibin-  nabin aastaseks. Eks ma neid kantseldasin, keetsin ja küpsetasin, koristasin ja..... Olin täiesti kodune perenaine:) Ah valetan, gümnaasiumit lõpetasin ju! Mu elu kõige koledam päev, liialdamata    Päev lõppes sellega ,et mehevend sõitis meie Ziguli kortsu.  Uskumatu! Tõesti koolilõpetamisest kümme aastat......    2. Viis asja teha "vaja teha" nimekirjast.  Kaks majandusaasta aruannet veel vaja esitada       Uuele pliidile kivid ära tellida (mis on tegelikult küll mehe rida, aga kui mina seda vingumise näol ei tee,  siis on tegematta kõik :) )  Võtta ühendust onuga, kes lubas mulle pliidi ukse ja rauad sebida.  Lapsel juuksed lõigata    3.Lemmiksnäksid  Kõiksugused kreekerid ja juustud. Mida siis veiniga saab alla loputada.    4.Mida sa teeksid, kui oleksid miljonär  Esimese asjana ma sõidaksin Itaaliasse. Siis sebiks mingi ehitusfirma maja peale(mul on tõesti sellest ehitusest villand) No siis lükkaks selle vana sauna kokku ja laseks uue ehitada. Siis laseksin  maja juurde ehitada oma isikliku tenniseväljaku. Pojale ostaksin krossika. Tal oleks nii lahe kodu ligidal sellega rallida.(tegelikult saaks seda ilma miljoniteta ka teha, aga alati läheb raha mujale) Siis ma teeksin oma ilusalongi. Oh ideid on küll, oleks ainult miljoneid...:D    5.Kohad kus oled elanud?  Valgamaal, Põlvamaal ja nüüd jälle Valgamaal. Päris titena elasime me Jõgevamaal. Aga seda aega ma ei mäleta. Oma lapsepõlve paigast sõidan ma igapäev läbi ja alati ma nostalgitsen  , et oh siin ma olen ringi kolistanud ja siin mänginud.    Vot selline ta sai.  Kahjuks pole mul kellegile edasi saata, aga kui keegi tahab siis saab selle siit kaasa võtta.    PS! Hommikul tegime pliidi alla tule, kuna mees arvas, et elamine on nii niiskeks läinud. Ise läksime verandale kohvitama. Astun tuppa mingi hetke pärast-terve elamine suitsu täis! Pliit oli sisse ajanud! See oli lihtaslt jube! Kiskusin kõik uksed ja aknad lahti, aga see vinguhais jääb ju igale poole külge.  Kogu aeg tunnen kuidas juuksed haisevad, vastik lihtsalt!